钦定古今图书集成/明伦汇编/氏族典/第602卷 > 《凌迪知万姓统谱》 > 长孙顺德
## 钦定古今图书集成/明伦汇编/氏族典/第602卷 > 《凌迪知万姓统谱》 > 长孙顺德

按《唐书长孙无忌传》：“无忌族叔顺德，仕隋为右勋卫征辽当行，亡命太原。太宗起兵，授统军，从平霍邑、临
汾、绛郡有功，与刘文静击屈突通，执通以献，遂定陕
县，进左骁卫大将军，封薛国公，讨建成馀党，食千二
百户，赐宫女，诏宿内省。李孝常谋反，坐与交，削籍为
民。岁馀，召为泽州刺史，复爵邑。顺德素少检，侈放自”
如，至是折节为政，以严明称，遂为良吏。寻坐累还第，
未几卒，赠荆州都督，谥曰襄。贞观十三年，封邳国公。
永徽中，加赠开府仪同三司。